## Pirkimo sąlygų 8 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAujami KOKYBĖS BEI APLINKOS APSAUGOS VADYBOS SISTEMOS STANDARTAI

1. Tiekėjo kvalifikacija turi atitikti šiame priede nustatytus kvalifikacijos reikalavimus. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti 1 lentelėje, 1 punktuose nustatytus reikalavimus ir pateikti nurodytus dokumentus.
3. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus (jei tokie reikalavimai taikomi), jie privalo prisiimti solidarią atsakomybę už sutarties įvykdymą.
4. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
5. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.

1 lentelė

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| 1. | Tiekėjas pasiūlymo pateikimo metu teikia Nuotolinio asmens tapatybės patvirtinimo paslaugas bent vienam kvalifikuotam patikimumo užtikrinimo paslaugų teikėjui, registruotam ES valstybėje narėje arba Norvegijoje, arba Šveicarijoje, arba Jungtinėje Karalystėje, išduodant kvalifikuotus el. parašo sertifikatus pagal *Reglamento* (ES) Nr. 2024 (toliau - eIDAS) 24 straipsnio 1a dalies c punkto reikalavimus. | 1. Kvalifikuotų patikimumo užtikrinimo paslaugų teikėjų:   1. nuorodas į šalių, kuriuose jie yra registruoti viešai skelbiamus patikimus sąrašus; 2. Galiojančius sertifikavimo veiklos nuostatus arba kitus lygiaverčius dokumentus, kuriuose yra apibrėžta nuotolinio asmens tapatybės nustatymo ir patvirtinimo procedūra išduodant kvalifikuotus el. parašo sertifikatus.   2. Kvalifikuotų patikimumo užtikrinimo paslaugų teikėjų pažyma arba kitas dokumentas, patvirtinantis, kad pasiūlymo pateikimo metu konkurso dalyvis teikė Nuotolinio tapatybės patvirtinimo paslaugas išduodant kvalifikuotus el. parašo sertifikatus pagal eIDAS reglamento 24 straipsnio 1a dalies c punkto reikalavimus. | Tiekėjas arba bent vienas ūkio subjektų grupės narys, arba visi ūkio subjektų grupės nariai kartu  Tiekėjas gali remtis kitų ūkio subjektų pajėgumu tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimo pajėgumo.  Jei tiekėjas pats atitinka nustatytą reikalavimą, tačiau ketina pasitelkti subtiekėjus, subtiekėjų specialistai privalo atitikti nustatytusreikalavimus, jeigu subtiekėjai patys vykdys tą pirkimo sutarties dalį, kuriai reikia nustatytos kvalifikacijos. |

1. Tiekėjų atitiktis kvalifikacijos reikalavimams vertinama vadovaujantis Pirkimo sąlygose nustatyta pasiūlymų vertinimo tvarka.
2. Tiekėjų kvalifikacijos patikslinimai / papildymai / paaiškinimai atliekami vadovaujantis 2022 m. gruodžio 30 d. Viešųjų pirkimų tarnybos direktoriaus įsakymu patvirtintomis taisyklėmis Nr. 1S-240 „Dėl pasiūlymų patikslinimo, papildymo ar paaiškinimo taisyklių patvirtinimo“[[1]](#footnote-1).

1. https://e-seimasx.lrs.lt/portal/legalAct/lt/TAD/a4c424b2888111edbdcebd68a7a0df7e?jfwid=rwzi82n6s [↑](#footnote-ref-1)